Diari Oficial de la Generalitat Valenciana


Sumari del DOGV 3104, del 21-10-1997 (1997/10607)

ORDRE de 16 d'octubre de 1997, de la Conselleria de Cultura, Educació i Ciència, per la qual es fa pública la convocatòria d'ajudes per a la realització d'estatges formatius del professorat en empreses, integrades en el marc del Programa Sòcrates, capítol II (Comenius) Acció 1.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3104

Data del DOGV
:   21-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10901


Data del document
:   16-10-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Correcció d'errades

3522 ORDRE de 16 d'octubre de 1997, de la Conselleria de Cultura, Educació i Ciència, per la qual es fa pública la convocatòria d'ajudes per a la realització d'estatges formatius del professorat en empreses, integrades en el marc del Programa Sòcrates, capítol II (Comenius) Acció 1. [97/Q10972]
  
El Programa Sòcrates va ser aprovat per la Decisió 819/95/CE, del Parlament Europeu i del Consell, de 14 de març de 1995 (Diario Oficial de las Comunidades Europeas de 20 d'abril). Vigent fins finals de 1999, és aplicable als 15 estats membres de la Unió Europea, i també a Islàndia, Liechtenstein i Noruega, en el marc de l'Acord sobre l'Espai Econòmic Europeu.
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació i té el seu fonament jurídic en els articles 126 i 127 del Tractat de la Unió Europea, segons els quals la Comunitat Europea contribuirà al desenrotllament d'una educació de qualitat i d'un espai europeu obert de cooperació en matèria d'ensenyament a través d'una sèrie d'accions, que es portaran a terme en estreta col·laboració amb els estats membres.
  
La Comissió Europea efectua anualment, en el Diari Oficial de les Comunitats Europees, l'anunci públic de les ajudes concedides en el marc del Programa Sòcrates. La Guia del Candidat, publicada també per la Comissió Europea, conté la informació sobre els procediments, les dates i els criteris que hauran de ser considerats durant el procés de selecció.
  
En les accions descentralitzades, els estats membres podran aplicar criteris addicionals que s'adapten a les necessitats del país.
  
En conseqüència, l'Ordre Ministerial de 30 de desembre de 1996 (BOE del 10 de gener de 1997), en el marc constituït per la Comissió Europea per a cada una de les accions, estableix les normes generals a què s'hauran d'ajustar les convocatòries específiques d'ajudes de les mencionades accions descentralitzades que hauran de publicar en els seus respectius diaris oficials les comunitats autònomes que tenen competències educatives plenes.
  
La Comissió Europea va decidir crear al 1994 un projecte pilot d'estatges formatius del professorat en empreses, denominat "European Teacher Placement" (ETP), que vinguera a completar els programes d'intercanvi de professors existents a la Unió Europea.
  
A partir de 1996/97, el ETP es va integrar en el Programa Sòcrates, capítol II (Comenius), Acció 1, mantenint la denominació d'"European Teacher Placement in Enterprise" (ETP). La Direcció General XXII va realitzar una contribució significativa per a intensificar els vincles entre l'escola i l'empresa finançant uns 500 ETP a nivell europeu, esforç que es pretén estendre a la convocatòria de 1997/98.
  
La distribució aconsellable dels 500 ETP és la següent: 250 per a projectes educatius europeus (PEE) ja existents que desitgen incorporar tal experiència laboral, i altres 250 per a professors de nova incorporació a fi de crear un projecte educatiu amb un enfocament específic escola/empresa.
  
A Espanya li corresponen 50 ETP, distribuïts en dues modalitats: 25 dins dels projectes multilaterals i uns altres 25 de lliure accés, i s'hi poden assignar les estances no cobertes a la primera modalitat a la segona.
  
L'objectiu del ETP és oferir al professorat que imparteix Educació Primària, Educació Secundària, Batxillerat Unificat Polivalent, Curs d'Orientació Universitària, Formació Professional i Formació Professional Específica, en servei actiu, l'oportunitat de millorar el seu coneixement del món empresarial en un àmbit internacional, de desenrotllar les seues competències professionals, de consolidar la dimensió europea i laboral en el seu treball docent i que aquesta experiència desemboque en un projecte educatiu multilateral que incloga una o diverses empreses.
  
Per tot això, i d'acord amb l'article 35 de la Llei 5/1983, de 30 de desembre de Govern Valencià,
  
ORDENE
  
Primer. Convocatòria
  
Fer pública la convocatòria d'ajudes per a la realització d'estatges formatius del professorat en empreses, integrades en el marc del Programa Sòcrates, capítol II (Comenius), Acció 1, i també les bases per les quals es regirà , que s'inclouen com a annex I d'aquesta ordre.
  
Segon. Finançament
  
El finançament es realitzarà d'acord amb els criteris establits en la mencionada Ordre Ministerial de 30 de desembre de 1996 (BOE del 10.01.97).
  
Tercer. Comissió seleccionadora
  
1. Per a portar a terme l'estudi de les sol·licituds d'ajudes de les accions establides en aquesta ordre, es constituirà una comissió formada per:
  
President:
  
- El director general d'Ordenació i Innovació Educativa i Política Lingüística o la persona en qui hi delegue.
  
Vocals:
  
- Els subdirectors d'Educació de les tres direccions territorials de Cultura i Educació, o les persones designades a l'efecte pel director territorial corresponent.
  
- Tres inspectors d'Educació designats pels corresponents directors territorials de Cultura i Educació.
  
- Un director o assessor de Centre de Formació, Innovació i Recursos Educatius (CEFIRE) de cada una de les tres províncies, designats pel director general d'Ordenació i Innovació Educativa i Política Lingüística.
  
Secretari:
  
- Un funcionari del Servei de Programes d'Innovació i Suport Escolar de la Direcció General d'Ordenació i Innovació Educativa i Política Lingüística.
  
2. La Comissió Seleccionadora ajustarà l'actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
3. Aquesta Comissió tindrà facultats per a resoldre tots els dubtes relacionats amb el procés de selecció i podrà entrevistar-se amb els sol·licitants quan ho considere necessari.
  
4. La Comissió Seleccionadora podrà consultar tècnics especialitzats a l'únic efecte de col·laborar en la valoració dels mèrits dels candidats.
  
5. Estudiades les sol·licituds, la Comissió Seleccionadora elevarà una proposta a la Direcció General d'Ordenació i Innovació Educativa i Política Lingüística per a l'aprovació.
  
Quart. Resolució
  
El termini màxim per a resoldre les sol·licituds serà l'indicat en l'annex I d'aquesta ordre.
  
Cinqué. Permisos i llicències
  
Els beneficiaris de les ajudes a què fa referència aquesta ordre, per a realitzar les activitats corresponents, hauran de comptar prèviament amb els permisos establits en la legislació vigent.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre aquesta convocatòria, i se l'autoritza a adoptar les mesures que calga per al compliment i desenrotllament d'aquesta ordre, i resoldre totes les incidències que es plantegen en la interpretació i execució d'aquestes.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Contra aquesta ordre, que exhaureix la via administrativa, s'hi podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació, amb la comunicació prèvia a la Conselleria de Cultura, Educació i Ciència, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei Reguladora de la Jurisdicció Contenciosa Administrativa.
  
València, 16 d'octubre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases de la convocatòria
  
Primera. Modalitats segons la duració de l'estatge
  
El professorat pot optar a tres modalitats diferents:
  
a) De 3 setmanes, de les quals 2 transcorren al centre educatiu europeu receptor de l'intercanvi i 1 setmana es destina a realitzar la formació en una empresa dins de l'àrea de competència o de l'àmbit de l'organisme d'acollida.
  
b) De 2 setmanes, distribuïdes entre la formació a l'empresa i la permanència al centre educatiu.
  
c) D'1 setmana, destinada íntegrament a la formació en una empresa d'un altre estat membre de la Unió Europea.
  
Segona. Finançament de les ajudes
  
El finançament varia segons la modalitat adoptada:
  
a) 1.500 ecus per estatge realitzat, de 3 setmanes de durada.
  
b) 1.000 ecus per al de 2 setmanes.
  
c) 750 ecus pel d'1 setmana.
  
Tercera. Període de realització
  
Els estatges que, preferentment, han de ser recíprocs i consecutius, podran portar-se a terme al llarg del curs 1997/98 en qualsevol país membre de la Unió Europea, els estats d'àmbit econòmic europeu (Noruega, Islàndia i Lietchestein) i els futurs estats membres que firmen el protocol de la Comissió per a novembre de 1997, presumiblement: Estònia, Hongria, República Txeca, Eslovènia, Polònia i Xipre.
  
En tot cas, la realització de l'estatge haurà d'estar finalitzada el 20 de juny de 1998.
  
Quarta. Beneficiaris de les ajudes
  
Podrà participar en esta convocatòria el professorat en servei actiu en centres públics i privats de la Comunitat Valenciana, que impartisquen ensenyaments d'Educació Primària, Educació Secundària, Batxillerat Unificat Polivalent, Curs d'Orientació Universitària, Formació Professional i Formació Professional Específica, en una de les següents modalitats:
  
a) Dins dels projectes multilaterals, quan el centre educatiu forme part d'un projecte educatiu conjunt Comenius-1.
  
b) D'accés lliure: considerant l'especificitat del programa, podran participar també si el centre no forma part d'un projecte educatiu conjunt Comenius-1.
  
Els estatges no coberts en la primera modalitat, es podran assignar a la segona.
  
Cinquena. Prioritats de selecció
  
Tindran prioritat de selecció els professors que tinguen els següents requisits:
  
a) Domini tècnic professional en l'idioma del país en què se sol·licita realitzar l'estatge formatiu en empreses.
  
b) Impartir docència en els cicles formatius de grau mitjà i/o superior.
  
c) Idoneïtat i possibilitat de les empreses amb què el centre té convenis de col·laboració perquè un professor de la Unió Europea puga realitzar-ne l'estatge de pràctiques formatives en aquestes empreses.
  
d) No haver participat amb anterioritat en aquesta iniciativa.
  
e) En el cas dels centres públics, el professorat amb destinació definitiva.
  
Sisena. Termini de presentació de les sol·licituds
  
1. El termini de presentació per a les sol·licituds del professorat de centres que no participen en el Programa Comenius-1 serà des de l'endemà de la publicació d'aquesta ordre fins al 10 de novembre, inclòs.
  
2. No hi ha data límit de remissió per a les sol·licituds del professorat de centres que tinguen un projecte Comenius-1 vigent.
  
Setena. Documentació que cal presentar
  
1. Les sol·licituds, el model de les quals figura com a annex II d'aquesta ordre, juntament amb la documentació facilitada a l'efecte per la Conselleria de Cultura, Educació i Ciència, les direccions territorials de Cultura i Educació i els Centres de Formació, Innovació i Recursos Educatius (CEFIRE) (original i dues còpies).
  
2. A més, els professors de centres educatius que participen en un projecte Comenius-1, hauran de presentar el document que figura com a annex III.
  
3. L'annex IV, en canvi, el presentaran els professors de centres educatius que no participen en un projecte Comenius-1.
  
4. Els professors de centres que tinguen convenis de col·laboració amb empreses, hauran de presentar també el document que figura com a annex V.
  
Vuitena. Forma de presentació de les sol·licituds
  
1. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística, avinguda de Campanar, 32. 46638 València.
  
2. Les sol·licituds, juntament amb la documentació mencionada en la base setena, es presentaran en el Registre General de la Conselleria de Cultura, Educació i Ciència, avinguda de Campanar, 32. 46046 València, o per qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el cas que s'opte per presentar-les en una oficina de correus, es farà en sobre obert perquè la sol·licitud siga segellada i datada pel funcionari de correus abans de certificar-la. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar per fax el lloc de presentació, a la Direcció General d'Ordenació i Innovació Educativa i Política Lingüística (fax: (96) 386 61 74).
  
Novena. Selecció de les sol·licituds
  
1. La Comissió Seleccionadora establida en l'apartat tercer d'aquesta ordre realitzarà l'oportuna preselecció provisional de candidats que l'elevarà a la Direcció General d'Ordenació i Innovació Educativa i Política Lingüística, que l'aprovarà i la farà pública als taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE.
  
2. Publicada la preselecció provisional, els candidats disposaran d'un termini de 5 dies naturals per a presentar reclamacions davant la Comissió Seleccionadora. Els participants que no presenten directament la reclamació en el Registre General de la Conselleria de Cultura, Educació i Ciència, hauran de comunicar per fax el lloc de presentació a la Direcció General d'Ordenació i Innovació Educativa i Política Lingüística (fax: (96) 386 61 74).
  
3. Transcorregut aquest termini, una vegada estudiades i, en el seu cas, ateses les reclamacions, la Comissió Seleccionadora elevarà la proposta definitiva de participants preseleccionats a la Direcció General d'Ordenació i Innovació Educativa i Política Lingüística, que remetrà aquestes sol·licituds preseleccionades a la Subdirecció General de Formació Professional Reglada del Ministeri d'Educació i Cultura, que és la instància de coordinació del ETP a Espanya.
  
4. La Subdirecció General de Formació Professional Reglada, després de rebudes les sol·licituds dels professors preseleccionats (com a màxim abans del dia 20 de novembre), establirà les correspondències adequades per a l'intercanvi amb les sol·licituds i ofertes dels centres i professors d'altres països de la Unió Europea i realitzarà la selecció definitiva dels candidats, que serà comunicada a la Direcció General d'Ordenació i Innovació Educativa i Política Lingüística, que la farà pública als taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels CEFIRE.
  
Deu. Comunicació de la subvenció
  
La Direcció General d'Ordenació i Innovació Educativa i Política Lingüística comunicarà als professors seleccionats de la Comunitat Valenciana la concessió de la subvenció i els farà arribar la documentació informativa relativa al programa i a les línies operatives.
  
L'Agència Sòcrates Espanyola remetrà als participants el contracte vinculant del programa i l'import de la subvenció assignada per transferència bancària individual.
  
Onze. Memòria de participació i justificació de la despesa
  
Una vegada finalitzat l'estatge formatiu en empresa, els professors participants hauran de remetre la documentació següent:
  
a) Memòria de les activitats portades a terme juntament amb l'imprés d'avaluació signat pel tutor de l'empresa en què haja estat, i l'imprés d'avaluació del professor (una còpia a la Direcció General d'Ordenació i Innovació Educativa i Política Lingüística i una altra còpia a la Subdirecció General de Formació Professional Reglada: carrer Argumosa, 43, pabellón 5. 28805 Madrid. Fax: (91) 528 08 57).
  
b) Informe justificatiu de despeses, amb l'aportació de les factures o dels rebuts de les despeses ocasionades dins de la subvenció atorgada. Els originals d'aquesta justificació econòmica seran enviats a l'Agència Nacional Sòcrates i una còpia a la Direcció General d'Ordenació i Innovació Educativa i Política Lingüística.
  
Dotze. Obligacions dels beneficiaris
  
a) Comunicar a la Direcció General d'Ordenació i Innovació Educativa i Política Lingüística, si s'escau, l'obtenció de subvencions o ajudes per a la mateixa finalitat de qualssevol administració o entitat pública o privada, nacional o internacional.
  
b) Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents.
  
c) Justificar la correcta inversió de l'ajuda rebuda, amb la presentació de la documentació especificada en la base onzena de l'annex I d'aquesta ordre.
  
La falta de justificació de l'ajuda rebuda, d'acord amb el que disposa la convocatòria, comportarà el reintegrament de la quantitat no justificada i dels interessos de demora, sense perjudici de les responsabilitats administratives en què es poguera incórrer d'acord amb la vigent Llei General Pressupostària i amb la normativa comunitària.
  
Tretze. Retirada de documents
  
Una vegada publicades les resolucions definitives i finalitzats els terminis per a la interposició de recursos, els interessats o persones autoritzades disposaran de tres mesos per a poder retirar la documentació presentada a la Direcció General d'Ordenació i Innovació Educativa i Política Lingüística.
  
ANNEX II
  
ANNEX III
  
ETP
  
(Centres que ja participen en el Programa Comenius Acció 1)
  
Sr./Sra.
  
director/a del centre
  
CERTIFIQUE:
  
Que dins de les activitats programades per al curs 1997/98 es preveu la realització d'un ETP dins del Projecte núm. ............................del Programa Sòcrates Comenius 1, en el qual participa el centre i té l'aprovació dels òrgans competents.
  
I perquè conste on convinga i als efectes oportuns, lliure aquest certificat a ......................, .............. d ...................... de mil nou-cents noranta ...........
  
Signat:
  
ANNEX IV
  
ETP
  
(Centres que no participen en el Programa Comenius Acció 1)
  
Sr./Sra.
  
director/a del centre
  
CERTIFIQUE:
  
Que dins de les activitats programades per al curs 1997/98 es preveu la realització d'un ETP en el qual participa el centre i té l'aprovació dels òrgans competents.
  
I perquè conste on convinga i als efectes oportuns, lliure aquest certificat a d de 1997.
  
Signat:
  
ANNEX V
  
ETP
  
Sr./Sra.
  
director/a del centre
  
CERTIFICA:
  
Que el centre té un conveni de col·laboració amb la empresa ................................................................................., que és idònia per tal que un professor de la Unió Europea puga realitzar el seu estatge formatiu (ETP) en aquesta empresa.
  
I perquè conste on convinga i als efectes oportuns, lliure aquest certificat a ......................, .............. d ...................... de mil nou-cents noranta ................